શહેરની તેજસ વિદ્યાલય ખાતે ગણિત-વિજ્ઞાન પ્રદર્શન જી.સી.ઇ.આર.ટી, ગાંધીનગર અને ડિસ્ટ્રીક્ટ એજ્યુકેશન ઓફિસ ડીઇઓ અને ડીઆઇઇટી વડોદરા દ્વારા થયું હતું. પ્રદર્શનમાં શહેરની 37 શાળાઓએ ભાગ લીધો હતો. જેમાં વિદ્યાર્થીઓએ 70 જેટલી કૃતિઓ વિવિધ વિષયો પર રજુ કરી હતી. જેમાં ગાણિતિક નમૂના નિર્માણ, પરિવહન અને પ્રત્યાયન, કૃષિ અને સજીવ ખેતી, સ્વાસ્થ્ય અને સ્વચ્છતા, સંશાધન અને કચરાનું વ્યવસ્થાપન જેવા વિષય પર વિવિધ શાળાના વિદ્યાર્થીઓએ પ્રદર્શનમાં કૃતિઓ મુકી હતી. જેમાં ઓછા ખર્ચે વિજ્ઞાનમાં પણ ફેરફાર લાવી શકાય તે વાતને તેમણે પ્રસ્થાપિત કરી હતી. આ પ્રદર્શનના મુખ્ય મહેમાન તરીકે ડૉ.સુધીર જોશી, ડાયરેક્ટર આયુષ, વડોદરા ડિસ્ટ્રિક્ટ ઉપસ્થિત રહ્યા હતા.